《外孙刘子野游学南安才归数日又告行匆匆赠以一诗为别且以勉之》
宋代·王庭圭

九十庞眉老舅翁，暂时见汝又西东。举头共看天边月，刮目知非吴下蒙。

学至超然应自解，诗唯穷者乃能工。太阿锻尽山中铁，始得光芒倚碧穹。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。